Den voldsomme brand opstod ved 2-tiden i et dobbelthus på Bettevej i Tversted. Ifølge vagtchefen hos Nordjyllands Politi er den nordlige del af huset mere eller mindre udbrændt. Begge huse på adressen er beboede, men der var heldigvis ingen personer hjemme i den del af boligen, der brændte. Der er brandvæg sat op mellem de to boliger, hvilket har været med til at begrænse brandskaderne til det ene hus. Brandårsagen er ukendt, og politiets teknikere skal nu forsøge at finde frem til, hvorfor branden opstod.

Opsummering:
En del af et dobbelthus brændte natten til torsdag ned.